Ռազմական գերատեսչությունը հիշեցնում է, որ ադրբեջանական զինված ուժերի զինծառայողի դիակը Հայաստանի զինված ուժերի զինծառայողները հայտնաբերել էին նոյեմբերի 23-ի առավոտյան, ՀՀ պետական սահմանի հարավ-արևմտյան հատվածում տեղակայված մարտական դիրքերից մեկի դիմաց` միջդիրքային տարածքում: «Ստացված օպերատիվ-հետախուզական տվյալների արդյունքում պարզվել էր, որ նշյալ զինծառայողը եղել է Ադրբեջանի զինված ուժերի կապիտան, վաշտի հրամանատար, ով զորամասում կատարած հանցագործությունից հետո դիմել էր փախուստի», - ասված է հաղորդագրությունում: